UN SERIAL ORIGINAL NETFLIX
EPISODUL 7
Doamne, ce nebunie!
E o pacoste.
De ce? Ce se petrece?
Vorbesc despre Seo Dal-mi de la Samsan Tech.
Are o mulțime de întrebări. Mi-a trimis mesaje toată noaptea.
Vai, uite! Mi-a trimis peste 400 de mesaje.
Ce? Peste 400 de mesaje? E nebunie curată.
Cum să răspundă un mentor la atâtea întrebări?
Ce să fac? Trebuie să răspund.
Nu trebuia să mă ofer voluntar să fiu mentor. Regret amarnic.
E un calvar.
Chiar e un calvar. Nu?
Da, firește. Mi-am făcut-o cu mâna mea.
Doamne!
Asta e? Da.
TRIMITE CĂTRE: SEO DAL-MI
E-MAILUL A FOST TRIMIS
Am terminat, în sfârșit!
Mă doare încheietura.
Domnișoară Seo.
Ce-i cu el? Spune ceva și face altceva.
Ce te aduce aici, dră Seo?
Poți verifica lista acționarilor?
Puteai să-mi trimiți un e-mail. De ce ai venit…
până aici?
Voiam și să vorbim.
LISTA ACȚIONARILOR
Veți primi suma de sprijin mâine.
Mulțumesc.
- Nu vii? - Mergi înainte.
Am ceva de discutat cu Ji-pyeong.
Bine. Mă scuzați.
Despre ce vrei să vorbim?
Păi…
Mă gândesc să-i spun lui Dal-mi adevărul astăzi.
Adevărul?
Despre scrisori?
Da.
De ce așa, din senin?
Vreau să elimin o eroare care poate apărea oricând.
- Nu-i spune! - Dar asta vreau.
Se va duce totul de râpă. Și compania, și relația ta cu ea.
Nu, va fi în regulă.
De ce ești așa sigur?
Asta vreau să te întreb eu pe tine.
Ce pot face niște scrisori de acum 15 ani? Cum știi că asta-i tot?
Cred că pot face…
mai mult decât tine acum.
Mai vedem noi.
„Mai vedem noi”?
Cum îndrăznește?
La următorul semafor, virează la stânga.
„Mai vedem noi”? De ce să ascult eu de tine?
Refuz!
L-ai invitat să urce, deși v-ați cunoscut de curând?
Ne știm de mult timp.
De 15 ani. Aș zice că era cazul să-l invit.
Doamne, nu avem nimic de mâncare.
Dal-mi, du-te la magazin
și cumpără niște pește-sabie și alge.
Nu e nevoie. Nu mănânc.
Eu trebuie să iau cina. Du-te repede!
- Acum? - Da, du-te.
Simte-te ca acasă.
Să nu zici vreo bazaconie.
Dal-mi mi-a spus multe despre tine.
Mă gândeam că ne vom întâlni la un moment dat,
dar cine s-ar fi gândit că în felul ăsta?
Aveți probleme grave de vedere?
Deocamdată e în regulă.
Văd bine.
Dacă am grijă de mine,
pot încetini evoluția bolii.
- Dal-mi nu știe, așa-i? - Exact.
Așadar, prefă-te că nici tu nu știi nimic.
Cum să fac asta?
- Dacă află mai târziu… - Probabil va plânge
și te va acuza că nu i-ai zis.
Va plânge și te va disprețui.
Apoi…
mă va compătimi, la fel cum o faci tu acum.
- Doamnă Choi, eu doar… - Nu-mi place să fiu privită așa.
Mă face să mă simt
de parcă s-ar fi întâmplat ceva foarte rău.
De parcă
se va face întuneric beznă în lume, chiar în clipa asta,
iar viața mea va fi complet distrusă.
Dar să știi
că asta nu-mi va îmbunătăți vederea.
Nu vreau să văd privirea aia plină de compătimire la toată lumea.
Gata
cu privirea aia.
Datorită ție,
Dal-mi a zâmbit mult în ultima vreme.
Din ziua în care te-a întâlnit,
vorbește despre tine mereu.
Ochii îi strălucesc ca diamantele când vorbește despre tine.
Sigur știi
ce frumoși
sunt ochii ei când zâmbește.
Da.
Firește că știu.
Ție îți datorez totul, Do-san.
Datorită ție,
pot vedea acei ochi frumoși
în fiecare zi.
Dacă-i mai pot vedea
doar pentru puțin timp,
atunci, chiar de orbesc,
nu voi regreta nimic.
Mă ajuți, te rog?
E prea nesocotit din partea mea să-ți cer asta?
Nu.
Deloc.
Mă bazez pe tine.
Să nu zici nimănui, bine?
Bine.
Nici lui Dal-mi, nici lui Ji-pyeong.
Adică dlui Han Ji-pyeong?
Da.
Acel Băiat Bun
iar va începe cu datoria lui și va face un mare tam-tam.
Vai, ce m-am săturat!
Disperarea profundă pe care n-o pot înțelege.
Am înțeles totul
când am văzut-o acceptând resemnată ce i se întâmplă.
Îmi pare rău. Știu că sună ridicol.
Dar sunt foarte îndatorat persoanei care m-a rugat.
E vorba doar de o oră.
Te rog, prefă-te că tu ai trimis scrisorile.
Cea care m-a condus spre prima iubire despre care nici nu știam…
Cât ești de îndatorat,
de nu poți plăti cu toți banii tăi?
Mi-aș fi dorit să pot plăti cu bani.
Și persoana care i-a oferit o bunătate care nu poate fi răsplătită…
Ea era.
Toate aceste minuni
au pornit de la ea.
- Doamnă Choi. - Da?
Doamnă Choi, eu…
am ceva pentru dvs.
Eu am tricotat acești bureți.
Doamne!
Măi, ești foarte priceput.
Vai, ce drăguți sunt!
Ați auzit de culorile RVA?
E un sistem cromatic care are la bază trei culori primare.
Am făcut bureții în acele culori.
Doamne, de ce a reacționat așa ciudat?
L-a revăzut după 15 ani. Nu se bucură să-l vadă?
- Ce? Domnule Han. - Domnul Nam Do-san…
Adică, unde e Do-san?
Do-san? E la mine acasă.
La tine acasă?
Ce s-a întâmplat?
Ce te aduce aici?
Bunico, el e mentorul nostru.
Îi e ca un frate lui Do-san. Îl cheamă Han Ji-pyeong.
Bună seara.
E director executiv la Cheong-myeong Crenvurști în aluat
și bunica mea, dna Choi Won-deok.
Îmi pare bine.
VITEZA CU CARE UN START-UP CONSUMĂ BANII
EPISODUL 7
Și mie.
Dar ce vă aduce pe aici la această oră?
Am venit fiindcă…
am ceva urgent de vorbit cu Do-san.
Să mergem! Trebuie să vorbim.
Despre ce e vorba?
Ji-pyeong.
Referitor la acel lucru, îți voi urma sfatul.
Îmi vei urma sfatul?
Exact.
Nu-ți face griji.
Du-te!
- Sigur? - Da.
Bine. Atunci, eu plec.
Rămâneți cu bine.
Ai luat cina?
Dal-mi, are alte planuri.
- Da? - Da. Nu-i așa, Ji-pyeong?
- Ba nu. - Ba da!
Nu.
Atunci, rămân la cină.
Vai de mine!
Poți să pleci?
Plec după cină.
Bunico, ce jos pare tavanul din cauza lor, nu crezi?
Da, într-adevăr.
Grozav!
Sunteți înalți. Poate vreunul dintre voi să ne schimbe becul în baie?
- Desigur. - Desigur.
Îl schimb eu. Sunt mai înalt decât el.
Doar cu un centimetru sau doi.
- Ce? Hei! - E cam același lucru.
Ce zici acolo?
Nu e vorba de doar un centimetru sau doi.
- Bine, să zicem patru. - Bine.
Dar tot e mai puțin de atât. Bine?
Unde e? Unde este baia?
- Baia e pe acolo. - Acolo?
Măi! Lasă-mă pe mine, da? Sunt specialist în ingineria calculatoarelor.
Ieși! Am acțiuni la o companie de iluminat.
Am luat +10 la teoria circuitelor electrice și la inginerie electrică.
Știu totul despre istoria și tipurile de iluminare
și mă pricep și la marjele de profit și distribuție.
Bine, te-am auzit.
Dar asta e doar…
- Vrei să te dai la o parte? - Ce apropiați sunt!
- Bine. - Parcă sunt frați.
- Serios… - Hai să luăm o pauză. Doar o clipă.
Înțeleg să zici că știi totul despre calculatoare, dar nu despre asta. Doamne!
Dal-mi, am reparat dușul. Altceva?
Am mutat florile. Altceva?
Dacă mai e ceva de mutat sau de reparat, să-mi zici.
Nu mai e nimic.
Să-mi zici mie. Am sub 30 de ani. Sunt mai puternic.
Ai cifoză? Dacă faci hernie de disc?
Îmi fac griji.
Spune. Ce mai e?
Nimic. Haideți la masă!
- Bine! - Bine!
Haideți să mâncăm!
- Pește-sabie! - Arată minunat.
S-au scumpit peștii-sabie. Vreau să fiu sigură că porțiile-s egale.
Poftim, bunico.
Poftim, dle Han.
Nu mi se par „egale” deloc.
Vai, bunico! Ce invidioasă ești!
Poftim.
Am auzit multe despre dvs.
Dal-mi a zis că ați avut mare grijă de ea.
Sunteți salvatorul ei.
- Asta… - Teoretic,
este salvatorul lui Do-san.
Pe mine mă ajută pentru că lucrez cu Do-san.
Nu e adevărat.
- Poftim? - Nu ajut pe nimeni.
Nu sunt genul
și nici n-am prea mult timp.
Atunci, de ce ai grijă de mine?
- Pentru rentabilitatea investiției. - Poftim?
Sunt investitor.
Nu te ajut pe gratis. Trebuie să mă răsplătești înzecit.
Firește.
Mulțumesc pentru masă.
- Mergi cu grijă. - Da.
Plecați separat?
Te duc cu mașina?
Te duc eu?
Desigur, ar fi grozav.
Stai, dră Seo. Ți-ai verificat e-mailul?
E-mailul? Încă nu.
Întrebările pe care le-ai trimis.
Ți-am răspuns pe e-mail. Să te uiți când ai timp.
Ce? Ți-am trimis peste 400 de întrebări. Ai răspuns la toate?
Da, 461 de întrebări în total. Am răspuns la toate.
Serios?
Ești uimitor.
Mulțumesc mult. Serios.
Atunci, ca să-ți mulțumesc…
- Voi… - Ai ceva …
Voi face tot ce pot ca să devin un director remarcabil.
Nu vei reuși doar cu voință.
Așa e. Dar fără voință, nu ajung nicăieri.
Bine.
Să mergem, Do-san!
- Bine. - Bine.
- Mașina e aici… - O clipă.
Am uitat să-ți răspund la întrebarea legată de acțiuni.
Ești directorul nostru și deții 71% din acțiuni.
Fac parte din acțiunile tale
și te susțin.
Și vom fi mereu o echipă, orice s-ar întâmpla.
Crede în mine și stai fără grijă, da?
Bine.
- Du-te acasă. - Bine. E răcoare. Intră în casă.
Pe partea cealaltă.
Ce se petrece?
N-ai zis că îi spui despre scrisori?
- Mi-ai zis să nu zic. - Nu veni cu scuza asta.
Nici n-ai putut să aduci vorba.
- Lasă-mă la următorul semafor. - Te duc acasă.
Mă faci să mă simt prost. Voi lua autobuzul.
Ai un talent să induci oamenii în eroare. Ai zis că ești ambițios.
Atunci folosește-ți resursele, fie că-s eu, fie că e Seo Dal-mi.
Nu mă folosesc de ea.
Chiar am început să…
Coboară!
Ai zis că iei autobuzul. Du-te!
- Ce faci? Coboară! - Sunt derutat.
Domnule Han…
ești gelos?
Ce? „Gelos”?
Măi, ia ascultă! Cred că nici nu știi ce înseamnă „gelos”.
De asta întrebi.
- Deci nu ești gelos? - Nu, nu sunt.
Bine, atunci.
- Dal-mi. - Da?
Care Do-san îți place mai mult?
Cum adică?
Cel care îți scria scrisori acum 15 ani
sau cel pe care l-ai reîntâlnit la maturitate?
Poftim? Ce întrebare mai e și asta?
De ce să-i separ? E unul și același.
Știu asta. Dar dacă ar fi să-i separăm,
pe care Do-san l-ai alege?
Dintre ei doi?
Nu cred că pot gândi așa. De ce întrebi?
Ce? Eram și eu curioasă
ce-ar fi fost dacă nu erați prieteni prin corespondență.
Vai! La cât ești de pretențioasă, oare ar fi corespuns standardelor tale?
Ce? Nu sunt pretențioasă.
Ba ești.
Fără greșeli de scriere. Îți plac bărbații empatici
și politicoși. Și care să nu se aștepte să te vadă oricum.
Câte reguli! Mai complicate decât Constituția.
Țin de educația de bază.
Dar pe cine ai alege?
Pe Do-san, prietenul prin corespondență? Sau pe Do-san de acum?
Păi…
Dacă ar fi să aleg…
Doamne, de parcă am timp să fiu gelos!
Cum să creadă că pot fi gelos pe el?
Yeong-sil, ce înseamnă „gelozie”?
„Gelozie” e numele unui serial de televiziune.
Ultimul episod a fost difuzat pe 21 iulie 1992.
Măi! Și tu îți bați joc de mine?
Care e definiția cuvântului?
„Gelozie” este sentimentul pe care îl ai când te gândești
că persoana pe care o placi iubește pe altcineva…
Vezi? Premisa nu mi se aplică.
Nu ți se aplică?
ÎȚI DORESC SUCCES
Nu, pentru că nu iubesc pe nimeni.
Cum să fiu gelos, dacă nu iubesc pe nimeni?
Atunci înseamnă că nu e gelozie.
Exact, nu e.
N-are cum.
ÎȚI DORESC SUCCES
SAMSAN TECH
RĂSPUNSURILE LA ÎNTREBĂRILE TALE
DE LA: HAN JI-PYEONG CĂTRE: SEO DAL-MI
CREION
CALCULATOR ELECTRONIC
FEREASTRĂ
RECICLARE
Când primim 100 de milioane de woni, cum e mai bine să-i cheltuim?
Viteza cu care un start-up cheltuie banii se numește „burn rate”.
Trebuie să știi ce burn rate ai
- …ca să afli câte luni reziști. - Burn rate e viteza cu care un start-up
- cheltuie bani. - Vezi cheltuielile lunare.
După cum știți, am primit
- …o sută de milioane. - Ții 30% de rezervă.
Din ei, 30% ar trebui să fie fondul de rezervă.
Ne mai rămân 70 de milioane.
Să alocăm zece milioane pentru cheltuieli
de transport, comunicare și echipament.
Apoi, să zicem că salariul fiecăruia e de două milioane pe lună.
- Pe bune? - Pe bune?
Mărunțiș.
- Credeți că e puțin? - Credeți că e mult?
Da, noi n-am mai primit niciun ban în ultimii doi ani.
N-am avut niciodată sub două milioane pe extrasul de cont.
- Domnule Nam. - Vă lăudați?
Firește. Înseamnă că atât am câștigat.
Stați, oameni buni. Nu asta e problema aici.
Sunt zece milioane de woni pentru noi cinci. Vom rezista șase luni.
- Șase luni? - Asta e tot?
Trebuie să avem rezultate bune în următoarele șase luni.
Pentru că dl Han a zis
că în trei luni se va organiza demo day
și vor fi acolo toți investitorii importanți.
Știu ce e. Îți prezinți rezultatele intermediare
și investitorii decid dacă investesc mai mult sau nu.
Așa.
STATUT FINANȚARE
Doamne!
O SINGURĂ ZI FINANȚARE: 4 MILIARDE
Dacă primești un miliard, valoarea companiei…
Dacă ai da zece la sută din acțiuni, valoarea ar ajunge la zece miliarde.
Zece miliarde?
Zece miliarde? Ei au primit patru, deci…
Dacă și ei ar da 10%, valoarea ar fi de 40 de miliarde de woni.
Au câștigat Serie A.
Ăla e viitorul nostru.
Păi, băieți…
Adică, ar putea fi viitorul vostru.
Ce se întâmplă dacă nu mai primim alte fonduri?
Ai două opțiuni.
Faci bani vânzându-ți serviciul
sau pleci.
Bun, trebuie să facem o ședință.
- Bine. Haideți! - Să mergem!
Repede.
- Ai mare grijă de asta. - Vai!
Nu vă faceți griji.
Îl testez și vă dau informații detaliate.
Ar trebui să te plătesc, dar după cum știi…
Nicio grijă. Vă ajut cu plăcere.
Vă pot ajuta și în design și marketing.
Dar știți procedura.
Da! Unu la sută din acțiuni. Știu foarte bine.
Apropo, ai utilizatori care să testeze produsul, nu?
Păi…
Da. Iată-i.
- Bună, Do-san! - Doamne!
Ce faci aici?
- Cine e? - Ce?
Vărul meu, Nam Cheon-ho.
Domnul Un Procent?
- Da, eu sunt. - Bună.
Ce e asta?
E un prototip realizat de Wepulse, o echipă din al X-lea rezidențiat.
Se numește TE, tranzistor de emoții.
E un dispozitiv care-ți exprimă emoțiile. Stați să vă arăt.
Funcționează ca un pulsoximetru.
Albastru înseamnă că ești entuziasmat. Când minți, se face roșu.
Dacă ești indiferent, se stinge lumina.
Ăsta face așa ceva?
Ce faci?
- Incredibil! - Incredibil!
Chiar funcționează.
Câtă precizie!
Dar de ce să-l testăm?
Fiindcă e un prototip,
au nevoie de idei ca să-l perfecționeze.
Vreau să-l testați toți și să-mi dați un feedback amănunțit.
E bine ca start-up-urile să se ajute.
Măi, îți dau un procent din acțiunile lor?
Da. Așa, o să fiu un fel de Bonnie Brown în Coreea.
Bonnie Brown? Cine e?
O maseuză internă la Google.
Opțiunile ei pe acțiuni au făcut-o milionară.
E un model pentru mine.
Descopăr start-up-uri cu potențial. Le ajut cum pot
și primesc un procent din acțiuni. Unul dintre ele va ajunge mare, ca Google.
Iar eu devin milionar!
Mă entuziasmez doar când mă gândesc.
La ce vă gândiți? S-a făcut albastru.
Mă gândeam că ar fi drăguț să fim printre ele.
„Printre ele”?
Ce? Adică Samsan Tech să devină ca Google?
Glumiți?
Sunteți nebuni cu toții?
Chen-ho, e foarte folositor când iei decizii.
- Nu-i așa? - Da.
Bun. Pregătiți-vă pentru o surpriză de proporții.
Soluția mea este genială.
Se numește „Protejează maesaengi”!
Comoara naturală?
Aia e pisica leopard. Eu mă refer la maesaengi!
Algele pe care le trimit mereu familiei tale.
Scuze.
Tata are o fermă de maesaengi.
Dar rațele îi mănâncă frunzele în disperare.
De aceea, tata stă acolo toată ziua.
De câte ori vede rațe, sună din clopot ca să le sperie, dar degeaba.
Și nu poate sta acolo 24/24.
Dacă am putea detecta rațe cu tehnologia noastră de recunoaștere a imaginii?
Imediat cum apar,
claxonul face… Bum!
Astfel, producția crește de a 3.000, la 5.000 de tone.
Nu sunteți entuziasmați?
Nu chiar.
Se pare că nu.
Când apeși butonul de start, apare selfie-ul.
Apoi, apare ce ți se prezice în carieră, dragoste și sănătate,
în funcție de date științifice.
Fizionomie și recunoașterea imaginii.
Vai, ce entuziasmat sunt!
Dar dvs. nu credeți în fizionomie.
Cred începând de azi.
Cum a făcut Do-san cu personalitatea și grupa de sânge.
Economia animalelor de companie e înfloritoare.
Dar nu mă refer la comerțul previzibil.
Dacă un câine ar putea cumpăra singur pe internet?
Câinii să cumpere singuri? Cum?
Învățăm softul de recunoaștere a imaginii să citească expresii canine.
Învață să detecteze curiozitatea pentru un produs,
iar când câinele mimează asta, trimite produsul în coș.
Nu e o idee rea.
Modelul de venituri e solid și publicul țintă e precis.
Apropo, Yong-san. Ești chiar drăguț cu ochelarii ăia.
Ce? „Drăguț”?
Arată oribil.
Așa cum e kimchi-ul stricat.
Și modelul de venituri pentru maesaengi e mai bun.
Producția anuală depășește 3.000 de tone.
Voiam să găsesc o soluție care să-i aducă o utilitate algoritmului nostru.
Priviți.
Rata de recunoaștere e mare.
Firește. De la viteză, la rata de recunoaștere,
nimeni din țară nu ne depășește.
Am câștigat competiția CODA cu tehnologia asta.
Acum câteva zile mi-a venit o idee.
Printre soluțiile care folosesc recunoașterea imaginii…
Încă n-a citit.
- Ce? - Mă refer la dl Han.
I-am trimis e-mail cu ideile de la ședință.
Dar se pare că nu le-a citit încă.
Și nici nu-mi răspunde la mesaje.
Uite-l pe domnul Han.
Domnule Han!
BOMBA CU ÎNTREBĂRI
Mi-a respins apelul intenționat, nu?
Cred că e foarte ocupat. Nici mie nu-mi răspunde.
Serios?
Ce să mâncăm?
Mi-e poftă de orez. Am mâncat tăieței instant toată noaptea.
E un restaurant nou peste drum.
- Vrei să mergem să vedem? - Desigur.
Mănânc un bol de orez cu tocană de kimchi
Ce devreme ai venit!
Munciți din greu. N-ați dormit deloc?
Ține-o tot așa.
Credeam că scăpăm de gemeni după hackathon.
Mă miră că sunt încă aici.
Nu-i așa? Se pare că nu mai pleacă.
- Așa e. Nu mai plecăm de aici. - De ce?
Ce naiba…
Pentru că facem mai mult profit rămânând.
Măi!
Te-ai furișat prin spatele nostru!
- Doamne! - De unde a apărut?
Cum adică profit?
Directorul nostru e competent. A reușit să obțină un contract profitabil.
Contract? Dezvoltă.
Ce naiba?
Ce contract?
- Banca Jeonghan? - Da.
Au realizat un proiect de restructurare folosind IA.
Iau 300 de milioane de woni.
Ce? Cu noi cum rămâne? Și noi am folosit setul lor de date la hackathon.
Foarte competentă dra Won.
Competentă, pe naiba! Știm cu toții cum a pus mâna pe proiect.
- Cum? - Sigur taică-său a făcut niște manevre.
Directorul băncii Jeonghan și Won Du-jeong au fost colegi de școală.
Bill Gates a zis: „Viața e nedreaptă.
Obișnuiește-te.”
Fir-ar!
- Ăsta e uleiul pe care l-ai folosit azi? - Da.
- Doriți și dvs.? - Da.
Cardul a fost suspendat.
Doamnă, zice că v-a fost suspendat cardul de credit.
Iar face asta?
Vorbim cu ei și plecăm imediat.
Bună, In-jae.
Ne vedem adeseori pe aici în ultimul timp. Ce te aduce?
Tu ce crezi? Vreau să formez o echipă specială
ca să distribui tehnologia IA. Ce zici?
Vreau să te ocupi tu. Depune o cerere.
Vreau să te ajut să te pui pe picioare…
Nu, nu face nimic. Poți să asiști în liniște, dar atât.
Pușlama ce ești! Tata vrea să te ajute.
Adică, dră Won. Cred că nu știi prea bine cum stă treaba.
Oamenii se bat pe proiectul ăsta ca o haită de câini.
Atunci să se ocupe câinii ăia.
Mai știi ciobănescul german pe care l-am avut? Îl chema Taebaek.
L-ai înfometat zile întregi ca să-l vezi cum își mănâncă rahatul.
I-ai dat mâncare doar de supraviețuire.
Ziceai că ne mușcă dacă-l hrănim prea bine.
Cu toate astea, tot dădea din coadă ca un idiot când te vedea.
Sunt mulți ca Taebaek aici.
Găsește-ți altă echipă.
Eu refuz.
- Doamnă Yoon. - Mulțumesc.
Aud că Compania Injae a prins un proiect lansat de Banca Jeonghan folosind IA.
Da, am auzit.
Won In-jae e impresionantă, nu?
Deja a prins proiect de 300 de milioane de woni.
Nici n-are nevoie de mentor.
Știu. Îmi simplifică mult treaba.
Știe ce să facă și cum să reușească.
Dar trebuie s-o zic,
nu cred că știe
de ce face asta.
Pentru bani, desigur. Ce alt motiv să existe?
Da, totul se rezumă la bani.
E un motiv bun și cinstit.
Dar m-am gândit
că această copilă e altfel.
M-am gândit că ar găsi altă motivație. Nu banii.
Altă motivație? Cum ar fi?
Încă nu știu.
VREAU SĂ MĂ RĂZBUN
„Răzbun”?
Ce? E înfricoșător.
Felicitări.
Am auzit de proiectul pentru Banca Jeonghan.
Mulțumesc.
Și felicitările tale, și mulțumirile mele par foarte nesincere.
Nu te pot felicita sincer, deoarece realizarea ta nu e reală.
Ție ți se pare falsă?
Da.
Pari foarte norocoasă și cu multe relații.
Realizezi foarte ușor lucruri
care pentru alții sunt dificile.
Crezi că am tras sfori?
De ce?
Am auzit că directorul băncii a fost coleg de școală cu tatăl tău.
Și compania tatei lansează un proiect pe IA.
Mi-ar fi fost mai ușor să-l accept pe ăla. De ce să-mi bat capul cu Jeonghan?
AL XII-LEA HACKATHON
Am cunoscut pe cineva din companie.
Tu ai dormit după hackathon,
dar eu m-am întâlnit cu cel
care era acolo în juriu.
Apoi l-am contactat
și am înaintat o propunere.
Tata n-a fost deloc implicat.
Și tu ai avut o șansă. Ești incompetentă pentru că n-ai profitat.
Încearcă să înveți din realizările mele.
Noroc? Relații? Nu mai enumera scuze.
M-am săturat.
Dar m-am gândit că această copilă e altfel.
M-am gândit că ar găsi altă motivație. Nu banii.
Vreau să-ți dau un sfat.
Dacă vrei să fii considerată director adevărat, nu sta acolo înlemnită.
Du-te imediat la tine în birou.
Îți dau informații despre noul proiect IA al Morning Group.
De ce să iau un proiect refuzat de tine?
Pentru bani.
N-ai nevoie de bani?
Ce faci?
Lași șansa să treacă pe lângă tine?
Morning Group?
De ce? E de nicăieri.
Dar deja avem planuri pentru afacerea noastră.
Le vom amâna puțin.
Ca să câștigăm bani pentru finanțarea afacerii noastre.
Cât putem face?
Doar pentru propunerea soluției, 50 de milioane.
Și 300 de milioane s-o construim.
Iar dacă o administrăm pentru ei, ne putem aștepta la măcar un miliard.
Astfel, am putea rezista trei ani, nu doar șase luni.
Și nu ne mai agităm să ne asigurăm finanțarea.
Ce ziceți? Eu cred că ar trebui s-o facem.
Bine, s-o facem!
Îmi pare rău.
- Pentru ce? - Pentru afacerea pe care vrei s-o-ncepi.
E o idee grozavă,
dar știi bine, va costa mult.
- Ca să faci atâția bani… - Știu.
Mi-am făcut griji pentru tine. Atâta tot.
- Pentru mine? De ce? - Președintele Won Du-jeong.
Mama ta nu e măritată cu el?
Ba da.
Nu vrei să te amesteci.
Așa e, nu vreau.
Îl urăsc mai mult decât orice.
Atunci, de ce?
Bunica mi-a zis odată
că e ca și cum ai pierde 100 de milioane dacă-ți faci un dușman.
Dacă-ți câștigi un aliat, e ca și cum i-ai câștiga.
Suntem deja lipiți pământului. Nu putem intra în datorii.
Suport și încerc să câștig un aliat.
Sunt foarte răbdătoare.
Și eu.
Știi, porecla mea e
BP.
Te-ai prins? Buddha în persoană.
Am înțeles.
- Pe scurt, BP. - Da.
Când mă enervez…
Doamne.
- Tricotez. - Ce?
- Pe bune. - Serios?
Da. Când tricotez, încerc să-mi imaginez.
- Așa. - Că sparg lucruri
și țip la oameni. Lucruri de genul.
Înțeleg.
Mă ajută să mă calmez.
- Serios? - Da.
Și eu fac așa.
Mereu îmi imaginez că sparg lucruri și că mă cert cu oameni.
E ca un blockbuster!
- Serios? - Da.
- Faci la fel? - Da!
Tricotezi?
Nu, fără tricotat.
Cine tricotează când e nervos?
Eu. Tocmai ți-am zis.
Sigur nimeni nu mai face asta.
- Stau așa și tricotez. - Da, arată-mi.
Serios.
Odată, am tricotat doi metri de material.
Dacă te gândești ce-ai face când ești nervos,
chiar reușești să te calmezi. Serios, crede-mă.
Nu te-ai schimbat deloc.
Așa erai și acum 15 ani, așa ești și acum.
Nimeni nu mă înțelege mai bine decât tine.
Așa crezi?
Dal-mi.
M-am schimbat mult.
Nu prea îmi amintesc ce s-a întâmplat acum 15 ani.
Nu, de fapt… Nici nu vreau să-mi amintesc perioada aia.
Îmi doresc
să nu mă fi cunoscut atunci.
De ce?
Pentru că atunci eram un ratat.
Mereu ai avut o părere bună despre mine, dar nu era cazul.
Hai să facem niște bani!
Domnule!
Bună.
O clipă.
Dumneavoastră sunteți, nu?
Da, eu sunt.
- Cu fața palidă și toate cele. - Da.
Pe la zece noaptea pe 24 mai,
ați aruncat ilegal această plantă, nu?
Da.
Ce? Nu, am aruncat-o la tomberon.
Exact, n-aveți voie!
Atunci cum…
E puțin problematic cu plantele.
Planta în sine se încadrează la gunoi obișnuit.
Aruncați pământul afară, în grădină.
Acela e ghiveci din ceramică.
Luați un sac pentru deșeuri nereciclabile.
Ați înțeles?
Poți repeta?
Am zis
că planta în sine se încadrează
- …la gunoi obișnuit. - Gunoi obișnuit?
Pământul se aruncă afară, undeva.
- Nu zice nimeni nimic. - Înțeleg.
Iar aia e ceramică. Nu e gunoi obișnuit.
Trebuie aruncată în sacul special pentru deșeuri nereciclabile, bine?
Mi-a luat două zile să vă găsesc. Numai asta mă enervează foarte tare,
dar e datoria mea, deci nu mă supăr pe dvs.
Bine. Ne… Ce?
Sacul special pentru deșeuri nereciclabile.
Găsiți-l și puneți aia acolo!
Aveți o mașină frumoasă.
- Sac special? - Da, exact!
- Pentru deșeuri nereciclabile? - Sac pentru deșeuri nereciclabile!
Stai, poți…
să-mi mai explici o dată? Unde pleacă?
Bună, Dong-cheon.
Știi cumva de unde pot să iau sac special pentru…
deșeuri nereciclabile? Știi de unde pot să cumpăr?
Nu. Nereciclabile, nu „necompatibile”.
Nu! Nu e un site de matrimoniale!
Nereciclabile. Care nu pot fi arse.
Da, ne…
Lasă. Mă descurc eu.
ÎȚI DORESC SUCCES
- Domnule Han! - M-ai speriat!
- Ce e? - Pari foarte ocupat zilele astea.
Așa că te-am așteptat.
Nu mi-ai răspuns la apeluri și nici nu mi-ai citit e-mailurile.
Am fost ocupat cu examinarea investițiilor.
- Pa. - Îmi acorzi un minut?
Am înaintat o propunere către Morning Group.
Pentru un proiect de restructurare organizațională folosind IA.
Voiam să te anunț.
Și poftim.
Ce e ăsta?
Sacul pentru deșeuri nereciclabile.
Te-am căutat la birou
și am auzit întâmplător conversația telefonică.
Park Dong-cheon…
Arunci ceva?
Da.
PENTRU DEȘEURI NERECICLABILE
De ce ești
așa băgăcioasă?
Poftim? „Băgăcioasă”?
Voiam doar să ajut…
Ești băgăcioasă dacă-ți place să oferi forțat ajutor sau sfaturi nedorite.
Nu ți-am cerut eu asta.
De ce faci așa ceva și mă faci să…
N-am nevoie de astfel de ajutor.
Îmi pare rău.
Voi fi mai atentă.
Stai puțin. Nu e corect.
Tu ești cel care a început!
Fără să mă întrebi, ai făcut atâtea ca să nu mă fac de râs.
L-ai lăsat pe Do-san să-ți folosească mașina și casa.
Mi-ai verificat prezentarea
și-ai răspuns la toate întrebările.
- Asta… - Ce băgăcios!
E prea mult.
De ce-mi zici să n-o fac, când tu o faci mereu?
Vreau să fiu băgăcioasă. Nu mă opri!
Ești nervoasă pe mine?
Dacă nu-ți place, cere ajutor în avans.
Spune: „Mă chinui cu asta. Am nevoie de asta.”
Ai zis că e în regulă dacă ceri înainte.
Și dacă te rog… Ce o să faci?
Te voi ajuta cât pot de bine. Și voi fi prima care-ți sare în ajutor.
De ce?
Asta…
Pentru că-mi place că ești băgăcios.
Așadar…
chiar dacă sunt băgăcioasă, taci și suportă.
O să-ți placă până la urmă.
Ți-a expirat minutul.
Scuze, te rog.
Doamne, ce nebunie!
PRIMITE DE LA: SEO DAL-MI
VARIANTA FINALĂ
SCUZE, ASTA E VARIANTA FINALĂ
Câte e-mailuri ți-a trimis! Pentru ce e propunerea?
E proiectul propus de Samsan Tech pentru Morning Group.
PROPUNERE SOLUȚIE IA
De ce atâtea variante?
Într-adevăr, are multă energie.
„Sistem de facturare computerizat
și gestionare inventar folosind recunoașterea imaginii.”
E destul de bun.
Știu.
De asta sunt îngrijorat.
O duce bine 2STO. Mă întrebam
de ce sunt interesați de Sand Box. Sigur a existat un motiv.
Un motiv? Cum adică?
Tinerii care vin aici sunt foarte deștepți și competenți.
Îi poți lua să-i folosești.
„Să-i folosești”?
Nu cred că au fost selectați ca să fie folosiți de alte companii.
Încerci să pornești o ceartă cu mine de câte ori zic ceva.
Dong-cheon.
Președintele Morning Group formează o echipă specială.
Află ce a făcut până acum.
Uite-o pe femeia aia.
E mai mare decât un meniu tip bufet.
Pui crocant! Arată delicios.
Ce confortabil e scaunul ăsta!
Vai, e foarte drăguță. Ce simpatică!
E cafea proaspătă?
Copii, nu pot să cred că ați ținut doar pentru voi comoara asta.
Data viitoare, adu-o și pe mama ta. Sigur o să-i placă.
ULTIMUL DEPENDENT
ÎȚI SUSȚINEM VISURILE
Persoana apelată nu poate fi…
Tot nu răspunde?
Nu, rezistă mai mult decât mă așteptam.
Dacă îți cere divorțul?
O să-l primească. A semnat contract prenupțial,
așa că nu primește nimic dacă divorțăm.
Femeia aia adoră banii. Nu va merge atât de departe.
Ce-i cu ele în ultimul timp? Cu In-jae și femeia asta.
Dădeau din coadă după banii mei. Acum se poartă ca niște câini sălbatici?
Doamne!
Tată, managerul tehnic mi-a zis ceva interesant ieri.
- Ce? - Legat de proiectul de restructurare.
A zis că Samsan Tech a înaintat o propunere.
Știi tu, fata aia. Dal…
Da, știu. Seo Dal-mi, sora mai mică a lui In-jae.
Exact. Managerul tehnic a zis
că propunerea lor e bunicică.
În fine, tot începători fără habar sunt.
Când e întâlnirea?
Frumoasă mașină. De ce nu ne-ai mai dus până acum?
Urăsc să vină alți oameni cu mine în mașină.
Doar de data asta, bine?
Puteam să luăm autobuzul. Cum de te-ai oferit din senin?
Ești director.
Trebuie să pari șmecheră, altfel oamenii te vor desconsidera.
- Ia-o din fața mea! - Bine.
Și tu, dle Nam. Stai drept.
Fii sigur pe tine și privește-l în ochi.
Mulțumesc.
Prindem proiectul și ajungem șmecheri pe bune.
Îți faci dușman, minus 100 de milioane. Câștigi aliat, plus 100 de milioane.
- Să mergem! - Bine.
PLAN DE AFACERI
Bună ziua, domnule. Sunt Seo Dal-mi, director la Samsan Tech.
Director tehnic Nam Do-san.
Ne-am mai văzut. Mă bucur să vă revăd.
Da, asemenea.
Eu nu mă prea pricep la tehnologie.
- Scuzați-mă… - Plecați, domnule?
Fii blând cu ei. Am pus ochii pe ei încă de la hackathon.
Propunerea demonstrează că aveți talent.
- Și amândoi păreți de treabă. - Mulțumim.
Treceți pe la mine după.
Ședință plăcută.
Să luăm loc.
Așadar, tu ești sora mai mică a lui In-jae?
- Da. - Am înțeles. Bine.
Pentru că sunt mai mare decât In-jae,
te voi considera sora mea mai mică și-ți voi vorbi informal.
Dong-cheon, te-ai interesat de proiectul de la Morning Group?
Da. Spun că echipa specială de IA de la Morning Group
a fost formată deja, inclusiv inginerii.
Ia să văd!
Deja au o echipă tehnică.
De ce au contactat Samsan Tech?
Probabil pentru ceva part-time. Ceva ce pot externaliza.
Ce? Ceva part-time?
Poftim? 100.000?
Vreți să colectăm 100.000 de imagini?
Puteți cumpăra aceste date sau puteți angaja pe cineva part-time.
Noi suntem programatori. Doar nu vă așteptați să colectăm 100.000…
Exact, am venit să vă propunem o soluție IA,
nu să colectăm date.
Vai, ce mă enervați!
Care e funcția de bază a IA?
Să colecteze date pentru învățarea automată.
Asta e ceea ce vă pun să faceți.
Echipa noastră de dezvoltare va crea soluția.
Atunci de ce ne-ați cerut să înaintăm o propunere
în loc să angajați pe cineva să colecteze date?
Pentru 100.000 de imagini?
Ar costa prea mult.
Salariul minim a crescut. Costă mult să angajăm chiar și studenți.
În plus, studenții n-ar ști ce fel de imagini ne trebuie.
E o treabă de experți în IA.
E o nebunie.
Vor să exploateze talent de mare calibru?
- Cine ar accepta asta? - Mulți.
Start-up-urile au nevoie de referințe.
Mulți ar face orice ca să poată include
logoul Morning Group la profilul companiei.
Asta așa e.
Atunci cu următoarea va fi mai ușor.
Înțeleg, dar…
Vai, serios. E oribil.
Oare Seo Dal-mi va fi de acord cu o ofertă așa îngrozitoare?
Va fi mult de lucru, dar e o șansă pentru voi.
Poate părea muncă manuală, dar va fi o experiență bună.
De ce e specială tinerețea?
Pentru pasiune! Vrem să vă cumpărăm pasiunea.
Atunci…
Să înțeleg că nu vă trebuie soluția noastră.
Soluția? De ce nu? Dacă e o idee bună, o folosim.
Ați promis să dați 50 de milioane doar pentru soluție.
M-am uitat pe site-ul vostru și pare cam gol.
Puneți logoul nostru pe pagina principală. „Partener strategic Morning Group.”
Valorează mai mult de 50 de milioane.
Știți de ce am ales Samsan Tech dintre toți candidații?
Dacă alegeai să pleci cu mama ta, acum erai fiica mea.
Ai trecut prin multe pentru că n-ai făcut-o.
Ar fi fost frumos dacă mă alegeai și tu, ca sora ta.
Mereu mi-a părut rău de tine.
Acum mă simt puțin mai bine că te pot ajuta…
Gura!
Dal-mi, nu pot lucra la acest proiect.
Scuze.
Derbedeul…
BIROUL PREȘEDINTELUI
Do-san! Nam Do-san!
Do-san.
Dal-mi.
Chiar am încercat să suport,
dar nu pot.
Îmi pare rău că ți-ai făcut un dușman,
dar nu e în regulă.
Voi avea influență mai mare decât Won Du-jeong.
O sută de milioane… Nu.
Ai pierdut 100 de milioane din cauza mea, deci 200 de milioane…
Nu.
Îți aduc zece miliarde de woni.
Uită de proiectul ăsta și…
M-ai luat prin surprindere, Dal-mi.
- Do-san. - Da?
Hai să uităm de proiectul ăsta
și să lucrăm la treaba aia.
„Treaba aia”?
Ideea de care ne-ai zis zilele trecute.
Acum câteva zile mi-a venit o idee.
Printre soluțiile care folosesc recunoașterea imaginii…
Ce ziceți de o aplicație pentru cei cu deficiență de vedere?
- Cu deficiență de vedere? - Chiar?
- Cum? - Ce?
Dacă asta e cu activare vocală, ca sistemele de navigare prin GPS…
Creion.
„E o ușă înainte, la doi metri.” Așa va funcționa.
De ce nu m-am gândit la asta?
Mi-am pierdut vederea puțin după bomba aia cu lapte.
M-am simțit așa de pierdut!
Am încercat să-mi imaginez cum ar fi.
Mă face să mă simt
de parcă s-ar fi întâmplat ceva foarte rău.
Aș fi devastat.
De parcă viața mea va fi complet distrusă.
Și foarte speriat.
Dar să știi
că asta
nu-mi va îmbunătăți vederea.
Dacă nu-și pot recăpăta vederea,
cum ar fi ca tehnologia noastră să le fie pe post de ochi?
GHEM DE MOHAIR
Ce ziceți?
M-au trecut fiorii la gândul că poate de asta mi-am ales vocația.
Doar eu am pățit? E ciudat?
Hai s-o facem! M-am entuziasmat când ne-ai zis ideea.
Nu va fi profitabilă.
Dar
va fi distractiv.
Rezistăm doar șase luni.
Asta înseamnă și că putem face orice vrem în aceste șase luni.
Ești nesăbuită.
Doar o să ne rătăcim.
„Navighează fără hartă.” Mai știi?
MULȚUMIRI SPECIALE LUI MOON SE-YUN
- Dal-mi. - Da?
Care Do-san îți place mai mult?
Cum adică?
Cel care îți scria scrisori acum 15 ani
sau cel pe care l-ai reîntâlnit la maturitate?
Ce întrebare mai e și asta?
De ce să-i separ? E unul și același.
Știu asta.
Dar dacă ar fi să-i separăm,
pe care Do-san l-ai alege?
Păi…
Dacă ar fi să aleg…
L-aș alege tot pe cel care mi-a scris scrisorile acelea acum 15 ani.
FLORĂRIE
NUTRIENȚI PENTRU PLANTE
Așadar, vechiul Do-san?
Da.
Pentru că e prima mea dragoste.
Îl îndrăgesc mult și îi sunt recunoscătoare.
ÎȚI DORESC SUCCES
Și Do-san cel de acum?
Do-san cel de acum…
Încă mă obișnuiesc cu el.
Voi avea influență mai mare decât Won Du-jeong.
O sută de milioane… Nu.
Ai pierdut 100 de milioane din cauza mea, deci 200 de milioane…
Parcă e altă persoană uneori.
- Nu. - Asta mă întristează puțin, dar…
Îți aduc zece miliarde de woni.
Uită de proiectul ăsta și…
Dar nu știu de ce,
acele momente ciudate ici-colo mă entuziasmează…
și inima îmi tresare.
Ce e normal pentru noi pentru unii oameni nu e normal deloc.
Vreau ca tehnologia noastră să-i ajute.
Mai mulți utilizatori, costuri mai mari. Cine să investească?
E la fel cu a lui Do-san.
Ziua mea.
Dă avocaților înregistrarea de pe camere.
Dacă nu ajungem la o înțelegere?
Te poți răni.
Do-san.
Dacă amândoi cădeți în genunchi, poate că retrag plângerea.
Sunt pe marginea prăpastiei.
Subtitrarea: Clarisa Ivanov